ΑΡΧΑΙΑ ΕΛΛΗΝΙΚΗ ΓΛΩΣΣΑ

Δευτερεύουσες προτάσεις

**Δευτερεύουσα πρόταση** λέγεται η πρόταση που δεν μπορεί να σταθεί μόνη της στο λόγο, αλλά εξαρτάται από μια κύρια ή από μια άλλη δευτερεύουσα της οποίας συμπληρώνει το νόημα· χρησιμοποιείται είτε ως όρος της πρότασης από την οποία εξαρτάται (υποκείμενο, αντικείμενο, κατηγορούμενο, προσδιορισμός) είτε ως επιρρηματικός προσδιορισμός, π.χ.

* Οὗτοι ἔλεγον **ὅτι Κῦρος τέθνηκεν ειδική**

(=Αυτοί έλεγαν ότι ο Κύρος έχει πεθάνει)

Η πρόταση **ὅτι Κῦρος τέθνηκεν** είναι δευτερεύουσα, γιατί δεν μπορεί να σταθεί μόνη της στο λόγο, εξαρτάται από την κύρια πρόταση **οὗτοι ἔλεγον**, συμπληρώνει το νόημά της και χρησιμοποιείται ως αντικείμενο του ρ. της κ.π. **ἔλεγον**.

* **Χρονική Ὅτε ἡ ναυμαχία ἐγένετο**, ἔτυχεν ἐν Ἀβύδῳ ὤν.

(= Όταν έγινε η ναυμαχία, έτυχε να βρίσκεται στην Άβυδο.)

Η πρόταση **Ὅτε ἡ ναυμαχία ἐγένετο**είναι δευτερεύουσα, γιατί δεν μπορεί να σταθεί μόνη της στο λόγο, εξαρτάται από την κύρια πρόταση **ἔτυχεν ἐν Ἀβύδῳ ὤν**, συμπληρώνει το νόημά της και χρησιμοποιείται ως επιρρηματικός προσδιορισμός του χρόνου.

Οι δευτερεύουσες προτάσεις συνδέονται με την πρόταση από την οποία εξαρτώνται με [**υποτακτική σύνδεση**](http://users.sch.gr/ipap/Ellinikos%20Politismos/Yliko/Theoria%20arxaia/Syndesi-protaseon.htm#%CF%85%CF%80%CE%BF%CF%84%CE%B1%CE%BA%CF%84%CE%B9%CE%BA%CE%AE)

Οι δευτερεύουσες προτάσεις εισάγονται (αρχίζουν) συνήθως με κάποιον από τους [**συνδέσμους**](http://users.sch.gr/ipap/Ellinikos%20Politismos/Yliko/Theoria%20arxaia/syndesmoi.htm), αλλά και με επιρρήματα ή αντωνυμίες.

Οι δευτερεύουσες προτάσεις είναι συνολικά έντεκα (11) ειδών:

1) [ειδικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#2) ότι

2) [ενδοιαστικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#3) δηλώνουν φόβο φοβάμαι μήπως δεν πάω καλά στις εξετάσεις

3) [πλάγιες ερωτηματικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#4)

4) [αναφορικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#5) οποιος που ό,τι

5) [χρονικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#6)

6) [αιτιολογικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#7)

7) [τελικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#8) για να

8) [υποθετικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#9)

9) [εναντιωματικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#10)

10) [παραχωρητικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#11)

11) [συμπερασματικές](http://users.sch.gr/ipap/Ellinikos%20Politismos/Yliko/Theoria%20arxaia/deutereuouses-protaseis.htm#12)

Από αυτές: οι **ειδικές**, οι **ενδοιαστικές**, οι **πλάγιες** **ερωτηματικές** και κάποιες από τις **αναφορικές** λειτουργούν σαν ονόματα, δηλαδή χρησιμοποιούνται ως υποκείμενο, αντικείμενο, κατηγορούμενο ή προσδιορισμός. Για το λόγο αυτό ονομάζονται **ονοματικές**.

Οι **χρονικές**, οι **αιτιολογικές**, οι **τελικές**, οι **υποθετικές,** οι **εναντιωματικές**, οι **παραχωρητικές** και οι **συμπερασματικές**, και κάποιες από τις **αναφορικές** λειτουργούν ως επιρρηματικοί προσδιορισμοί. Για το λόγο αυτό ονομάζονται **επιρρηματικές**.

Συγκεντρωτικός πίνακας των ονοματικών προτάσεων

|  |  |  |  |
| --- | --- | --- | --- |
| **ΕΙΔΟΣ** | **ΕΙΣΑΓΟΝΤΑΙ** | **ΧΡΗΣH** | **ΠΑΡΑΔΕΙΓΜΑΤΑ** |
| ΕΙΔΙΚΕΣ | Με τους ειδικούς συνδέσμους: **ὅτι, ὡς** | 1. αντικείμενο 2. υποκείμενο 3. επεξήγηση | 1. Οὗτοι ἔλεγον **ὅτι** **Κῦρος τέθνηκεν** 2. Οὐ γὰρ ἠγγέλθη αὐτοῖς**ὅτι** **τεθνηκότες εἶεν** 3. Ταῦτα λέγω, **ὡς** **τὸ παράπαν οὐ νομίζεις θεούς**. |
| ΕΝΔΟΙΑΣΤΙΚΕΣ | Με το ενδοιαστικό μόριο **μή** ή **μὴ οὐ** ή **ὅπως μη** | 1. αντικείμενο 2. υποκείμενο 3. επεξήγηση | 1. Δέδιμεν **μὴ οὐ** **βέβαιοι ἦτε.** 2. Ἐφαίνετο δεινὸν εἶναι **μὴ** **οἱ στρατιῶται δύσνοι ὦσιν** 3. Ἔστι μάλιστα τοῦτο δέος, **μὴ** **τρέψηται καὶ παρασπάσηταί τι των πραγμάτων.** |
| ΠΛΑΓΙΕΣ ΕΡΩΤΗΜΑΤΙΚΕΣ | Με το: **εἰ** Όταν είναι διμερείς με τα: **εἰ - ἤ, εἴτε - εἴτε πότερον - ἤ, πότερα - ἤ** Με τις ερωτηματικές αντωνυμίες: **τίς, πότερος, πόσος, ποῖος, πηλίκος, ποδαπός** Με τις αναφορικές αντωνυμίες: **ὅς, ὅστις, ὁπότερος, ὅσος, ὁπόσος, οἷος, ὁποῖος, ἡλίκος,  ὁπηλίκος, ὁποδαπός.** Με τα ερωτηματικά επιρ.: **ποῦ, ποῖ, πόθεν, πῇ, πῶς** Με τα αναφορικά επιρ. **οὗ, ὅπου, οἷ, ὅποι, ὁπόθεν, ᾗ, ὅπῃ, ὡς, ὅπως** | 1. αντικείμενο 2. υποκείμενο 3. επεξήγηση | 1. Ἐρήσομαι **ὅστις** **ἐστὶν ὁ διδάσκαλος.** 2. Οὔκ ἐστιν **ὅπως** **ἡσυχίαν σχήσει Φίλιππος.** 3. Τοῦτ’ αὐτό απόκριναι, **εἰ** **ἀληθῆ λέγομεν** **ἤ οὐκ ἀληθῆ.** |
| ΑΝΑΦΟΡΙΚΕΣ | Με τις αναφορικές αντωνυμίες: **ὅς, ἥ, ὅ, ὅσπερ, ἥπερ, ὅπερ, ὅστις, ἥτις, ὅ τι, ὁπότερος, ὁποτέρα, ὁπότερον, ὅσος, ὅση, ὅσον, οἷος, οἷα, οἷον, ὁποῖος, ὁποῖα, ὁποῖον, ἡλίκος, ἡλίκη, ἡλίκον, ὁπηλίκος, ὁπηλίκη, ὁπηλίκον, ὁποδαπός, ὁποδαπή, ὁποδαπόν** | 1. υποκείμενο 2. κατ/μενο 3. αντικείμενο 4. παράθεση 5. επεξήγηση  6. επιθετικός προσδιορισμός | 1. **Ὅστις** **ἑαυτὸν φιλεῖ**μετ’ ἐμοῦ μαχέσθω. 2. Οὗτός ἐστιν**ὅς** **ἀπέκτεινε τοὺς στρατηγούς.** 3. Τιμωροῦνται καὶ κολάζονται **οὕς** **ἂν οἴωνται ἀδικεῖν.** 4. Ἦν δέ τις, **ὅς** **Φαρναβάζῳ ἐτύγχανε.** 5. Οἷμαι ἂν ἡμᾶς παθεῖν τοιαῦτα, **οἷα** **τοὺς ἐχθρούς οἱ θεοί ποιήσειαν.** 6. Ἔτυχεν ἡ πρύμνα ἐστεμμένη τοῦ πλοίου, **ὅ** **εἰς Δῆλον Ἀθηναῖοι πέμπουσιν.** |

Συγκεντρωτικός πίνακας των επιρρηματικών προτάσεων

|  |  |  |  |  |
| --- | --- | --- | --- | --- |
| **ΕΙΔΟΣ** | | **ΕΙΣΑΓΟΝΤΑΙ** | | |
| Αιτιολογικές | | Με τους **αιτιολογικούς συνδέσμους:** | **γάρ, ὅτι, διότι, ὡς, ἐπεί, ἐπειδή**. | |
| Σπάνια εισάγονται και με τους συνδέσμους: | **ὅτε, ὁπότε, εἰ**. | |
| Τελικές | | Με τους **τελικούς συνδέσμους** | **ἵνα, ὅπως, ὡς** | |
| Χρονικές | | Με τους **χρονικούς συνδέσμους** | **ὡς, όταν, ὅτε, ὁπότε, ἐπεί, ἐπειδή, ἔως, ἔστε** (μέχρι), **ἡνίκα, πρίν** | |
| Με τα χρονικά **επιρρήματα** | **ὁσάκις, ὁποσάκις** | |
| Με τις **αναφορικές εκφράσεις** | **ἐξ’ οὗ, ἐξ’ ὅτου, ἀφ’, ἀφ΄ ὁτου, ἐν ὧ, μέχρι οὗ, ἂχρι οὗ, ἓως οὗ** | |
| Με τις **φράσεις** | **ἐπεί πρῶτον, ἐπεί τάχιστα, ἐπειδή τάχιστα, ὡς τάχιστα, οὐ πρότερον ... πρίν, οὐ πρόσθεν ... πρίν** | |
| Αποτελεσματικές | | Με τους **συμπερασματικούς συνδέσμους** | **ὥστε, ὡς** | |
| Υποθετικές | | Με τους **υποθετικούς συνδέσμους** | **εἰ, ἐάν, ἄν, ἤν** | |
| Εναντιωματικές | | Με τους **εναντιωματικούς συνδέσμους** | **εἰ καί, ἐάν καί, ἄν καί, ἤν καί** | |
| Παραχωρητικές | | Με τους **παραχωρητικούς συνδέσμους** | **καί εἰ, καί ἐάν, καί ἄν, καί ἤν** | |
| φοβοῦμαι **μὴ τῇ προθυμίᾳ τοὐναντίον ποιήσω** | | |
| ἐνταῦθα πάλιν σκέψασθε **τί ἡμῶν ἑκάτερος προείλετο πράττειν** | | |
| καὶ γὰρ ἐκ τούτων εἴσεσθε **τίς ἦν ὁ Φιλίππῳ πάντα συναγωνιζόμενος** | | |
| βούλομαι τοίνυν ἐπανελθεῖν **ἐφ' ἃ τούτων ἑξῆς ἐπολιτευόμην** | | |

|  |
| --- |
| ἀνδρεῖον χρὴ εἶναι τὴν ψυχήν, **ἵνα μὴ παρὰ τὰ δεινὰ ἐγκαταλίπῃ τὸν δῆμον** |
| ἡ δὲ τῶν λόγων πειθὼ **κἂν μετρίως ῥηθῇ**, δόξαν ἤνεγκε |
| **Ἐπειδὴ τοίνυν ἐποιήσατο τὴν εἰρήνην ἡ πόλις**, ἐνταῦθα πάλιν σκέψασθε |
| ταῦθ' οὕτω σεμνὰ ὑμεῖς ὑπολαμβάνετ' εἶναι **ὥστε τοὺς ταῦτα πράξαντας μάλιστ' ἐπαινεῖτε** |

Να βρεθεί το είδος και ο συντακτικός ρόλος των παραπάνω προτάσεων.

Ελληνικός πολιτισμός